Nyeste Skilderie af Kiøbenhavn, 1814-09-06
De Forældre, Værger eller Huusbonder, som desuagtet, uden beviislig gyldig Grund, holde deres Børn eller Tyende fra Skolen, skulle, efter Skolecommissionens Sigelse, bøde 3 Rbsk. S. V. første Gang for hver Dag Barnet eller Tyendet er udeblevet; men, vedblive de saadan Overhørighed, da skulle Bøderne, for gjentagne Forsømmelser, forhøies af Commissionen til 6, 12 og 24 Rbsk. S. V. dagligen for hvert Barn, som er holdt fra Skolen. - Som gyldige Grunde for Udeblivelse fra Skolen antages Sygdom, haardt Veir og ufremkommelige Veie. - Dem, som ei formaae at betale Mulcterne, foranstalter Amtmanden, efter Commissionens Anmældelse derom, straffede paa Kroppen, efter Forordningen af 6te Decbr. 1743, første og anden Gang med Fængsel paa Vand og Brød, og for oftere gjentagen Forseelse med Tvangs=Arbeide. - Skulde det Tilfælde indtræffe, at et skolepligtigt Barn aldeles ikke var at bringe til stadigen at søge Skolen, bør Amtsskoledirectionen indberette Saadant til Vort Danske Cancellie, som bemyndiges til at foranstalte det videre Fornødne i denne Henseende. §. 18. Forpligtelsen til at lade Børn eller Tyende søge Almueskolerne, bortfalder for dem som ved en Student, seminaristisk oplært Skolelærer. eller paa anden Maade, saaledes drage Omsorg for deres Børns, Myndlingers eller Tyendes Underviisning, at Amtsskoledirectionen, efter indhentet Oplysning fra Sognecommissionen, finder anden Skolegang for disse ufornøden. §. 19. Forældrene kunne selv tage de mindre Børn med sig i Kirken; men de, som høre til den øverste Classe i Skolen, og ere over 12 Aar gamle, skulle om Søn og Helligdagen møde Skolelæreren ved Kirken og følge ind med ham, samt forblive der, saalænge Gudstjenesten varer. Forsømmer nogen af disse, 2 Gange efter hinanden, Kirkegangen, maae, efter Sognecommissionens Bestemmelse, de samme Mulcter anvendes, som ved §. 17 ere fastsatte, i Henseende til Skoleforsømmelser. Jøvrigt skal Skolelæreren anvise saa mange af dem Plads i Choret, som, foruden Confirmationsbørnene, der kunne rummes, og han bør dertil især vælge dem, som have de bedste Stemmer, og kunne bedst holde Tonen i Sangen. Til Brug for Skolebørnene, bør Kirkepatronen forsyn Choret med de fornødne Vænke. H. 20. Naar Forældre eller Huusbonder under. tiden maatte behøve et Barn om Søn, eller Helligdagene, for at have Tilsyn i Huset, skal det være dem tilladt, at beholde Samme hjemme; dog saaledes, at det Barn, som har været hjemme den ene Søndag, kommer den næste i Kirken, hvormed Skolelæreren skal have behørigt Tilsyn. §. 21. Paa det at Skolegangen ikke skal afbrydes ved Liigfærd, Barnedaab eller Brudevielser, bør i alle de Districter, hvor Skolelærerne forrette Kirkesanger=Embedet, Ligene være Klokken 11 1/2 paa Kirkegaarden; og paa Søgnedage ovenmældte Kirkeforretninger berammes til lige Tid. Ved saadanne Leiligheder skal Læsningen i Skolen ophøre Kl. 11 om Formiddagen, og om Eftermiddagen først begynde Kl. 1 1/2, hvilket Skolelæreren, Dagen i Forveien, har at tilkjendegive vedkommende Skolebørn. 4de Capitel. Om Underviisningen, og om Skolebørnenes offentlige Over hørelse samt Udgang af Skolen. 5. 22. Ved Børnenes Underviisning skal der i Almindelighed tages Hensyn til at danne dem til gode og retskafne Mennesker, i Overeensstemmelse med den evangelisk christelige Lære, samt til at bibringe dem de Kundskaber og Færdigheder, der ere dem nødvendige for at blive nyttige Borgere i Staten. - J denne Henseende bliver samtlige Skolelærere at meddele den af Os allernaadigst anordnede Jnstruction, som foreskriver dem deres Pligter, og omhandler den Underviisningsmaade, de have at bruge; ligesom det og paaligger de ved kommende Skolecommissioner at vaage for, at den ne Jnstruction nolagtigen efterleves. (Fortsættes.